open-index/open-wikipedia-markdown huggingface dataset:
Opolsko vojvodstvo

**Opolsko vojvodstvo** (polj. *Województwo opolskie*) je vojvodstvo u Poljskoj. Nalazi se na jugozapadu zemlje na granici sa Češkom. Ime vojvodstva dolazi od glavnog i najvećeg grada vojvodstva Opole.

Uspostavljeno je 1. januara 1999. godine. Središte vojvodstva je Opole (120.031 (2014). Ostali veći gradovi su Kędzierzyn-Koźle (65.572), Nysa (47.283), Brzeg (38.303) i Kluczbork (25.910).

* Naseljenost: 1.002.575 (2014) stanovnika
* Površina: 9.412&nbsp;km2

## Vanjski linkovi 
* Službena stranica

Kategorija:Vojvodstva u Poljskoj
Pološka kotlina

mini|300px|Pogled na Polog iz svemira
**Pološka kotlina** ili samo **Polog** je kotlina i historijsko-geografska regija u sjeverozapadnom dijelu Sjeverne Makedonije. Zauzima površinu od oko 400&nbsp;km2. Podijeljena je na dva dijela: **Gornji Polog** (Gostivarski kraj) i **Donji Polog** (Tetovski kraj) a proteže se po meridijanskom pravcu sjever-jug. U Pološkoj kotlini živi oko 304.125 stanovnika (stanje 2002), od kojih Makedonci čine oko 18,4% te većinski Albanci oko 73,2% stanovništva. Također žive i mnoge manjine poput Turaka, Roma i drugih. Najveći gradovi u ovoj regiji su Tetovo i Gostivar.

## Reljef, orografija i geografija 
Od zapada i djelimično na sjevernom dijelu Pologa uzdiže se Šar-planina, dok je sa istočne strane ograničena planinama Suva Gora i Žeden, a na jugu se nalaze pladine Bistre i Čeloice. Na jugozapadnom dijelu kotline nalazi se izvor najveće makedonske rijeke, Vardara, koji protiče duž cijele kotline u dužini od 68&nbsp;km. Prosječna nadmorska visina kotline iznosi od 360 do 430 metara u Donjem Pologu (tetovski dio), te 430 do 580 metara u Gornjem Pologu (gostivarski dio).

## Statistička regija 
Statistička regija Polog jedna je od osam statističkih regija Republike Makedonije i ima površinu od 2.417&nbsp;km2, a prema popisu iz 2002. tu živi 304.125 stanovnika. Obuhvata devet općina:
* Bogovinje
* Brvenica
* Vrapčište
* Gostivar
* Želino
* Jegunovce
* Mavrovo i Rostuša
* Tearce i
* Tetovo

Etnički sastav stanovništva u statističkoj regiji Polog (stanje 2002) je sljedeći:
*Albanci - 222.679 stanovnika (73,2%)
*Makedonci - 57.079 stanovnika (18,5%)
*Turci - 16.386 stanovnika (5,3%)
*Romi - 4.194 stanovnika (1,3%)
*drugi - 3.187 stanovnika (1,0%)

## Poljoprivreda 
Pored Pelagonije i Strumičkog polja, Polog predstavlja jednu od poljoprivredno najrazvijenijih regija Makedonije. Kotlina je naročito poznata po grahu (*tetovski grah*), koji se najviše ogleda u uzgoju na području Donjeg Pologa. Od žitarica najzastupljeniji su pšenica i kukuruz. Od povrća najviše se uzgaja kupus, paprika i drugo.

Kategorija:Geografija Sjeverne Makedonije
Robin Williams

**Robin McLaurin Williams** (21. juli 1951 – 11. august 2014) bio je američki glumac i komičar. Krajem 1970-ih postao je poznat ulogom Morka u *Mork i Mindy*, da bi se krajem 1980-ih nametnuo kao jedan od vodećih holivudskih komičara nizom ostvarenja koje kombiniraju komediju i patetiku.

## Vanjski linkovi
*
*
*Intervju Robina Williamsa (*License to Wed*)
*Intervju Robina Williamsa na *TheCinemaSource.com*
*Charlie Rose - Razgovor s Robinom Williamsom

Kategorija:Rođeni 1951.
Kategorija:Umrli 2014.
Kategorija:Biografije, Chicago
Kategorija:Američki glumci
Kategorija:Dobitnici Emmyja
Kategorija:Amerikanci porijeklom iz Engleske
Kategorija:Amerikanci porijeklom iz Velsa
Kategorija:Amerikanci porijeklom iz Irske
Kategorija:Amerikanci porijeklom iz Francuske
Benben

mini|200 px|Crvena piramida. Piramide utjelovljuju Benben.
**Benben** ili **Ben-ben**, u egipatskoj mitologiji, je sveti brežuljak koji se uzdignuo iz okeana Nuna, a na njemu je stvoren bog Sunca.

## Stvaranje svijeta 
Mit o stvaranju svijeta ima tri verzije – iz Heliopolisa, Memfisa i Hermopolisa. U svim mitovima se spominje prvobitni okean Nun. U svim tim gradovima se smatralo da predstavljaju Benben. U Heliopolisu vrhovni stvaratelj je bio bog Sunca Ra (ili Atum), koji se pojavio na brežuljku kao Nunov sin te je ispljunuo svoju djecu, Šua i Tefnut. Tvrdilo se da je hram u Heliopolisu izgrađen na mjestu tog brežuljka te je tu bio postavljen *Benben-kamen*, u obliku male piramide. Velike piramide nisu samo faraonske grobnice nego utjelovljuju primordijalno brdo na kojem je rođeno Sunce. U Memfisu su vjerovali da je na Benbenu nastao bog umjetnika Ptah, a u Hermopolisu da su parovi bogova i božica stvorili Benben, iz kojeg je rođen Ra. Kasnije su svećenici iz Tebe također tvrdili da je Teba mjesto Benbena, te da je iz njega rođen Amon (ili Amon-Ra). Sa Benbenom je povezana i ptica Bennu, egipatski feniks. Budući da se nakon poplava Nila ponovno pojavljuje tlo, otuda je došlo i vjerovanje u Benbena, koji je izronio iz Nuna, a na kojem su bogovi stvorili život.

## Reference 
## Vanjski linkovi 
Kategorija:Egipatska mitologija
Pravni fakultet u Bihaću

**Pravni fakultet u Bihaću** jest visokoškolska ustanova u sastavu Univerziteta u Bihaću. Osnovan je 9. jula 1998.

Trenutni dekan fakulteta je prof. dr. sc. Suad Hamzabegović.

## Nastava 
Od školske 2006/07. uveden je sistem ECTS bodova u skladu sa principima Bolonjske deklaracije. Studij se obavlja na u tri ciklusa, po sistemu 4+1+3. Trenutno se na fakultetu organizuju studiji I i II ciklusa (dodiplomski i master studij).

S obzirom na to da fakultet ne posjeduje sopstveni objekat, smješten je u Aneksu osnovne škole Gornje Prekounje – Ripač s prostorom od otprilike 900m2.
Na Fakultetu postoji jedan klimatizirani amfiteatar sa 220 sjedišta s pratećom tehničkom i informatičkom opremom, tri učionice koje su isto tako tehničko-informatički opremljene s otprilike 170 sjedišta, studentski centar, Informatički centar s umreženim internetom povezanim u 20 jedinica koji je na raspolaganju studentima i uposlenom osoblju od 8 do 18 sati. Za potrebe nastavnika i saradnika na Fakultetu postoji 16 kabineta, kao i dekanat s dvije prostorije, priručna biblioteka i prostorija za arhivu.

### Nastavnici 
Trenutno je na Fakultetu zaposleno 6 nastavnika u stalnom radnom odnosu, zatim 15 spoljnih saradnika. Isto tako u stalnom radnom odnosu su zaposlena 4 viša asistenta u naučnom zvanju magistra, 6 asistenata kao i 2 asistenta u spoljnom radnom odnosu. Do sada je na Fakultetu od osnivanja radila 34 doktora nauka. Sva četiri viša asistenta su magistrirali od osnivanja fakulteta i to 1 u SAD, 1 u Švicarskoj, te dva u Sarajevu, dok su pred odbranom magistarskog rada još dva asistenta.

Pored redovne nastave na Fakultetu kontinuirano u saradnji ABA CEELI – američkom advokatskom komorom rade klinike (upravno pravo, građansko pravo i krivično pravo). Isto tako na osnovu ugovora sa Kantonalnim sudom i Kantonalnom advokatskom komorom studenti treće godine redovno prisustvuju suđenju. Nosioci tog posla su profesori i asistenti Krivičnog i Krivično – procesnog prava.

Dekani pravnih fakulteta univerziteta u Salzburgu, Ljubljani i Bihaću, te Univerziteta u Zagrebu potpisali su na radnom sastanku izjave o unapređenju međunarodne poslovne saradnje i razmjeni studenata. Radna grupa predstavnika ovih visokoškolskih ustanova će uskladiti nastavne planove i programe i omogućiti da stečene diplome budu jednako vrijedne, zbog čega između pravnih fakulteta neće biti potrebna nostrifikacija diploma.

### Katedre 
Na Pravnom fakultetu u Bihaću matične su sljedeće katedre:

* Katedra za pravno-historijske nauke 
* Katedra za građansko pravo
* Katedra za krivično pravo
* Katedra za državno i međunarodno javno pravo
* Katedra za finansije i ekonomske nauke

## Reference 
Kategorija:Obrazovanje u Bihaću
Kategorija:Univerzitet u Bihaću
Kategorija:Fakulteti u Bosni i Hercegovini
Kategorija:Obrazovne institucije osnovane 1998.
Bihać
Potočani

**Bosna i Hercegovina**:
* Potočani (Bugojno), naselje u općini Bugojno
* Potočani (Doboj), naselje u općini Doboj
* Potočani (Livno), naselje u općini Livno
* Potočani (Novi Travnik), naselje u općini Novi Travnik
* Potočani (Odžak), naselje u općini Odžak
* Potočani (Prnjavor), naselje u općini Prnjavor
* Potočani (Tešanj), naselje u općini Tešanj
* Potočani (Vukosavlje), naselje u općini Vukosavlje
* Potočani (Zvornik), naselje u općini Zvornik

**Hrvatska**:
* Potočani (Đulovac), naselje u općini Đulovac, Bjelovarsko-bilogorska županija
* Potočani (Velika), naselje u općini Velika, Požeško-slavonska županija
Ivo Miro Jović

**Ivo Miro Jović** (rođen 15. jula 1950) bosanskohercegovački je političar i bivši član Predsjedništva Bosne i Hercegovine od 2005. do 2006.

Jović je 9. maja 2005. od strane Parlamenta Federacije Bosne i Hercegovine imenovan za hrvatskog člana Predsjedništva Bosne i Hercegovine, nakon što je Visoki predstavnik za Bosnu i Hercegovinu smijenio Dragana Čovića zbog optužbi za korupciju. Funkciju u Predsjedništvu je obavljao do 6. novembra 2006. Na slijedećim izborima za Predsjedništvo BiH izgubio je od Željka Komšića za mjesto hrvatskog člana Predsjedništva.

Nekadašnji je zastupnik u Zastupničkom domu Parlamentarne skupštine Bosne i Hercegovine, kao i delegat u Domu naroda Parlamenta BiH. Član je Hrvatske demokratske zajednice Bosne i Hercegovine.

## Reference
## Vanjski linkovi
*

Kategorija:Rođeni 1950.
Kategorija:Živi ljudi
Kategorija:Biografije, Čapljina
Kategorija:Bosanskohercegovački političari
Kategorija:Političari Hrvatske demokratske zajednice Bosne i Hercegovine
Kategorija:Političari Federacije Bosne i Hercegovine
Kategorija:Bivši studenti Univerziteta u Sarajevu
Stefan Ružowitzky

**Stefan Ružowitzky** je austrijski režiser i scenarist. Napisao je scenario i režirao film Krivotvoritelji koji je 2008. godine dobio Oskara u kategoriji za najbolji strani film.

## Filmovi
* 1995: Montevideo, tv emisija
* 1996: Tempo 
* 1998: Die Siebtelbauern 
* 2000: Anatomie 
* 2001: Die Männer ihrer Majestät (''All the Queen's Men*) 
* 2003: Anatomie 2 
* 2007: Krivotvoritelji
* 2009: Hexe Lilli – Der Drache und das magische Buch

## Nagrade 
* 1998: Nagrada za najbolji film na međunarodnom filmskom festivalu u Rotterdamu za film *Die Siebtelbauern*
* 1998: Flanders Film Festival / Nagrada za najbolji film *Die Siebtelbauern*
* 2007: Nominacija za nagradu Goldener Bär za  film *Krivotvoritelji*
* 2008: Oskar za najbolji strani film za  film *Krivotvoritelji''

## Reference 
## Vanjski linkovi 
Kategorija:Austrijski režiseri
Kategorija:Austrijski scenaristi
Kategorija:Biografije, Beč
Kategorija:Rođeni 1961.
Kategorija:Živi ljudi
Hastati

**Hastati** (od lat. hastati, "opremljeni kopljem *hasta*"), su bili rimski legionari koji su po formaciji zauzimali prvu borbenu liniju u legijama Rimske Republike. Iza njih su stajali iskusniji i vještiji principes i triarii. U vrijeme njihovog postojanja, prema pravilima regrutacije po klasama i ekonomskoj moći, svaki vojnik morao je o svom trošku nabaviti oružje i opremu za borbu. Hastati, kao jedna od tri vrste teške pješadije, bili su manje bogati od *principes* i *triarii*. Dakle, pripadali su grupi najmlađih i ekonomski slabijih rimskih vojnika. Ove dvije činjenice kao i njihovo slabije vojno iskustvo i borbena vještina u usporedbi sa *principes* i *triarii*, bili su razlog njihovog razmještanja u prve borbene redove. Nosili su i lakšu opremu i slabiji oklop jer bolje nisu mogli sebi priuštiti. Doduše, prvobitno su činili drugu liniju a nešto kasnije su njihovi redovi premješteni iza *principes*.
 
Hastati su nosili štit za odbranu, te mač, bodež i dva piluma (vrsta koplja koje se bacalo na neprijatelja). Prema ovom koplju (*hasta*) dobili su i svoj naziv. Kao što je već rečeno, zauzimali su prvu borbenu liniju i oni su prvi započinjali borbu sa neprijateljem i prvi se upuštali u borbu *prsa u prsa*. Prije direktne borbe, bacali su koplje na protivnika sa udaljenosti od oko 15-20 koraka a zatim se borili sa mačem u ruci. 

Gaius Marius je svojom vojnom reformom ukinuo razlike između hastata, principes i triarii i zamijenio podjelu legija na manipole sa podjelom na kohorte. Nakon reforme, svi vojnici su dobili istu opremu i *pilum*. 

## Reference 
## Vanjski linkovi 
Kategorija:Rimska vojska
Bernhard Schlink

**Bernhard Schlink**  je njemački profesor prava i književnik. Autor je romana Žena kojoj sam čitao (njem.:*Der Vorleser*), po kojem je 2008. godine snimljen američki film *Žena kojoj sam čitao*.

## Biografija 
Bernhard Schlink studirao je pravo u Heidelbergu na Ruprecht-Karls-Univerzitetu i na Freie Univerzitetu u Berlinu. Kao asistent radio je na univerzitetima u Darmstadtu, Bielefeldu i Freiburgu. Promoviran je u doktora prava 1975. godine sa disertacijom *Abwägung im Verfassungsrecht*. Od 1982-91 predaje pravo na Rheinische Friedrich-Wilhelms-Univerzitetu u Bonnu, a 1991-92 na Johann Wolfgang Goethe-Univerzitetu u Frankfurtu. Od 1992. godine predaje Pravnu filozofiju i Opće pravo na Humboldt-Universitetu u Berlinu. Od 1987-2005. godine bio je sudija na Ustavnom sudu pokrajine Nordrhein-Westfalen. Živí u New Yorku, Bonnu i Berlinu.

Počeo je pisati još kao dijete, a 1987. godine objavljuje krimi roman *Selbs Justiz* sa Walterom Poppom. Nakon toga objavljuje roman *Die gordische Schleife* za kog dobija Friedrich-Glauser nagradu. 1997. godine objavljuje roman Žena kojoj sam čitao, koji je preveden na 39 jezika.

## Bibliografija 
### Pravo 
* *Vergangenheitsschuld und gegenwärtiges Recht*, Frankfurt a.M. 2002,  
* *Aktuelle Fragen des pränatalen Lebensschutzes*, Berlin 2002,  
* *Grundrechte. Staatsrecht II*, sa Bodo Pieroth, 24.&nbsp;Aufl., C.F. Müller, Heidelberg 2008.  
* *Polizei- und Ordnungsrecht mit Versammlungsrecht*, sa Michael Kniesel i Bodo Pieroth, 5.&nbsp;Aufl., C.H. Beck, München 2008.  

### Beletristika 
* 1987 *Selbs Justiz* (zajedno sa Walterom Popppm),  
* 1988 *Die gordische Schleife*, krimi roman,  
* 1992 *Selbs Betrug*,  
* 1995 *Der Vorleser *,  ;* Žena kojoj sam čitao*, , Algoritam, 2009 ; *Čitač*, , Plato, 2009 
* 2000 *Liebesfluchten*,  
* 2001 *Selbs Mord*,  
* 2006 *Die Heimkehr*,  
* 2008 *Das Wochenende*,  

## Reference 
## Vanjski linkovi 
Kategorija:Njemački pravnici
Kategorija:Njemački pisci
Kategorija:Biografije, Bielefeld
Kategorija:Rođeni 1944.
Triskaidekafobija

mini|300px|Štale za konje u Santa Anita Parku numerisane redom 12, 12a, 14

**Triskaidekafobija** je strah od broja 13. Strah od petka 13. se naziva *paraskevedekatriafobija* ili *frigatriskaidekafobija*.

## Primjeri 
* Mnoge zgrade u svijetu pri brojanju spratova potpuno preskoče broj 13, tako da sa sprata 12 se odmah ide na sprat 14. Ovo se nekad primenjuje i pri stavljanju brojeva na kuće ili sobe u hotelu. Ovo isto važi i za sjedišta u avionu.
* Kompozitor Arnold Schoenberg je patio od ove fobije. Smatra se da je razlog što se njegova posljednja opera zove *Mozes i Aron*, umjesto pravilnog spelovanja *Mozes i Aaron* (Aaron sa dva A) je taj što prvobitni naziv ima 12 slova, dok pravilni naziv ima 13 slova. On se rodio i umro 13-tog u mjesecu. Tokom studiranja nije želio da živi u kući koja se izdavala jer je bila broj 13, i plašio se svog 76. rođendana, jer je zbir brojeva 7 i 6 broj 13. Za njega se vezuje jedna zanimljiva priča. Veoma se plašio petka, 13-tog jula 1951. godine, jer je to bio prvi petak 13. njegove 76. godine. On je cijeli taj dan preležao u krevetu jer se plašio da je taj dan, dan njegove sigurne smrti. Nakon moljenja muža da se probudi i prekine sa glupostima, njegova skeptična žena je ostala u stanju šoka kada je njen muž jednostavno izustio reč harmonija i umro. Vrijeme njegove smrti je bilo 23:47, što je 13 minuta prije ponoći. Također kada se te cifre saberu (1+1+4+7) one iznose broj 13.
* Španski trkač motora Angel Nieto je poznat po tome što je rekao da je pobjedio na 12 + 1 Svjetskih Šampionata Motocikala. Njegova biografija se zbog te rečenice naziva 12 + 1.
* U Formuli 1, ne postoji auto sa brojem 13. Broj se sklonjen nakon što su dva vozača pod tim brojem poginula u udesima.
* Američki tekstopisac i pjevač John Mayer je na svom posljednjem albumu imao 14 pjesama, ali je njegova 13 pjesma samo 0,2 sekunde tišine i nema naziv na albumu. Isto tako i album grupe Hot Hot Heat, Lift, nema na svom CD-u 13-tu pjesmu, već svega četiri sekunde buke. Razlog tome je što kako neke zgrade nemaju 13-ti sprat, te ni u liftu (naziv albuma) ne postoji dugme za 13-ti sprat.
* Neki smatraju da je umalo tragična sudbina Apola 13 ka mjesecu dokaz da je broj 13 nesretan broj. Apolo 13 je lansiran u 14:13h po istočnom američkom vremenu na 11. april 1970. sa lansirne rampe 39 (3 puta 13 je 39). Kada je po istočnom američkom vremenu 14:13, po centralnom američkom vremenu ono je 13:13h. Također po planu Apolo 13 je trebalo da obiđe orbite mjeseca na april 13-ti.
* U holandskom gradu Utrechtu na željezničkoj stanici ne postoji peron sa brojem 13.

## Također pogledajte 
* Tetrafobija

## Vanjski linkovi 
* http://mathworld.wolfram.com/Triskaidekaphobia.html

Kategorija:Fobije
Principes

mini|300px|Rekonstrukcija izgleda rimskog legionara. U desnoj ruci drže koplje *pilum*.

**Principes** (lat.) su u armijama Rimske Republike u borbenoj formaciji činili drugu liniju. Oni su bili iskusni vojnici, smješteni iza *hastata* a ispred trećeg reda koji su činili *triarii*. *Lorica*, majica/košulja od pletene željezne žice ili prstenova povezanih u gustu mrežu ih je štitila od oružja neprijatelja a bili su naoružani kopljem (*pilum*) kojim su gađali neprijatelja i mačem (*gladius*).

U III i IV stoljeću p. n. e. principes su bili naoružani kratkim kopljima (do 1,8 m dužine), nosili velike pravougaone štitove i bronzane šljemove. U legijama tog vremena 900 principes je formiralo 15 manipola od po 60 ljudi. 

Od II stoljeća p. n. e. sa usavršavanjem vojne vještine i taktike principes su bili naoružani mačem umjesto koplja iz prethodnog perioda a nosili su i po dva koplja tipa *pilum* kojim su onesposobljavali štitove protivnika (pri udaru ova koplja su se savijala tako da ih neprijatelj nije mogao iskoristiti i baciti natrag). U ovom periodu broj principes je uvećan na 1200 po legiji, raspoređenih u 10 manipola sa po 120 ljudi kojima je komandovao centurion.  

U vrijeme Rimske Republike vojnici su bili regrutovani po klasama i ekonomskoj moći te su sami sebi morali obezbijediti oružje i opremu. Najsiromašnije trupe su bili *hastati* i oni su stajali u prvim borbenim redovima. Principes su bili u sredini a *triarii* u trećem redu. Ovakav raspored je ukinuo Gaius Marius svojom vojnom reformom krajem II stoljeća p. n. e. Njegova reforma je profesionalizirala rimsku vojsku i standardizirala vojničku opremu i oružje. 

Principes su direktno učestvovali u borbama onda kada napad *hastata* nije bio uspješan. Njihova uloga na bojnom polju bila je u smislu podrške napadu i vršenje kontranapada čime su davali prostor hastatima za pregrupisanje njihovih redova.

Pri kraju druge polovine II stoljeća p. n. e. naziv *principes* više se nije odnosio samo na vojnike već i na višu klasu u rimskom društvu.

## Reference 
## Vanjski linkovi 
Kategorija:Rimska vojska
SliTaz

**SliTaz** je GNU/Linux distribucija, koju je 2006. započeo Christophe Lincoln. Distribucija je velika oko 80 MB, a njena ISO slika 25 MB. Slitaz je danas jedna od najmanjih i najbržih desktop Linux distribucija.

## Historija 
Nakon dvije godine razvoja, distribucija SliTaz 1.0 je objavljena krajem 22. marta 2008. SliTaz dijeli mnoge zajedničke ciljeve s distribucijom Damn Small Linux, ali je manji i temelji se na 2.6 (novijem) Linux kernelu.

## Aplikacije 
* Web server LightTPD (CGI i PHP podrška)
* Mozilla Firefox
* Alsa mikser, audio player i CD ripper / encoder
* Chat, mail i FTP klijenti
* SSH client i server (Dropbear)
* Database engine (SQLite)
* Kompaktni disk ili DVD alati
* Više od 450 paketa

### Recenzije 
mini|desno|200px|SliTaz 2.0

* Linux.com 
* Free Software Magazine 
* Linux Pro Magazine 
* Tech Source from Bohol 
* Distrowatch 
* Linux Infusion

## Vanjski linkovi 
* Službena SliTaz stranica

Kategorija:Linux distribucije
Triarii

mini|280px|Raspored trupa u legiji. Na krilima je konjica.

**Triarii** su bili pripadnici treće linije teške pješadije u vojnim formacijama Rimske Republike. Naziv *triarii* ima korijen u riječi iz latinskog jezika *tre*, odnosno proto-indoevropske riječi *trei*. Zadatak ovih boraca bio je da učestvuju u borbi kada prve dvije linije (*hastati* i *principes*) ne bi uspjeli pobijediti neprijateljske jedinice ili kada ne bi uspjeli odoljeti napadu neprijatelja (mada se to rijetko deševalo). Bila je velika čast biti na čelu ovih boraca a osim toga, triarii oficiri su imali veću platu od ostalih kolega oficira i mogli su jahati konja za vrijeme dugog marša. 

Kao dio formacije legija, triarii su bili raspoređeni u 10 manipola od po 60 boraca, ukupno 600 po legiji. 
Triarii su bili veterani u rimskoj vojsci i borci sa najviše iskustva. Ulazili su u bitku samo u krajnjoj nuždi jer su lakše trupe najčešće same uspijevale poraziti neprijatelja. Prije vojne reforme koju je sproveo Gaius Marius legionari su morali sami snositi trošak nabavke opreme i oružja. Dakle, oni bogatiji su bili naoružani kvalitetnijim oružjem i opremom i bili su pripadnici "elitnijih" jedinica. Oni najsiromašniji, *hastati*, borili su se u prvoj liniji.
 
Triarii su bili naoružani dugim kopljima i štitovima. Koplja su bila duga oko 2-3 metra a također su nosili i mač *gladius*, dug oko 74 centimetra i koristili ga u slučaju da neprijatelj uspije prići previše blizu. Način njihove borbe bio je sličan hoplitima u formaciji falange, sa velikim okruglim štitovima, šljemovima od bronze i teškim oklopom od metalnih ploča ili majice/košulje od metalne žice, odnosno metalnih prstenova povezanih u gustu mrežu. Korišteni su za odbijanje napada neprijateljske konjice a često su samo čuvali logor pošto je rijetko bilo potrebno njihovo direktno učešće u bitkama. Njihovi štitovi često su bili dekorisani prikazima njihovih predaka pošto su vjerovali da će im donijeti sreću u borbi.
  
Ipak, njihova i ukupna nedovoljna pokretljivost legija bila je razlog početnih poraza u borbama protiv Samnita na teškom planinskom terenu Apenina. Rimski vojni stratezi su naučili dobru lekciju iz ovih poraza i uveli adekvatne promjene. 

## Reference 
## Vanjski linkovi 
* Triarii - kratak opis  
* Rimska legija 

Kategorija:Rimska vojska
Nefertari

**Nefertari** (**Nefertari Merytmut** ili **Mut-Nefertari**) (1300.–1250. pr. n. e.) bila je žena Ramsesa II. Nefertari znači *lijepa družica*. Smatra se jednom od najpoznatijih egipatskih kraljica, uz Kleopatru, Nefertiti i Hatšepsut. Njena raskošno ukrašena grobnica je nazvana QV66, a najveća je u Dolini kraljica. 
[mini|190 px|Nefertari (kao [Mut) i Hator]]
Na zidovima Nefertarine grobnice nalaze se riječi koje je iz ljubavi dao napisati Ramzes II., što pokazuje da brakovi faraona nisu uvijek bili samo poslovni. Ramzes je svoju ženu nazvao "ona iz koje sija Sunce" i "Merit-en-Mut" ("ona koju voli Mut"). Nefertari je vjerovatno bila Ramzesova polusestra.

Popis Ramzesove i Nefertarine djece:

*Amun-her-khepeshef 
*Pareherwenemef 
*Meriatum, svećenik Heliopolisa 
*Meryre 
*Meritamen, Hatorina svećenica 
*Henuttawy 
*Beketmut  
*Nefertari  
*Nebettawy.  
## U medijima 
*Nefertari je prikazana u filmu *Deset zapovijedi* kao kraljica Nefertiri, a glumi ju Anne Baxter. Prikazana je kao lijepa žena koja mrzi svog muža Ramzesa. 
*U noveli Michelle Moran "Kraljica heretik", pojavljuje se Nefertari kao Nefertitina rođakinja (obje kraljice u svojim imenima imaju riječ "nefer", *lijepa*).

## Vanjski linkovi 
* Queen Nefertari Meryetmut

Kategorija:Egipatske kraljice
Zametak

[mini|260px|Embriji (i jedan [punoglavac) nabranih žaba (*Rana rugosa*)]]
**Zametak**, **embrij** ili **embrion** (grčki: '**, množina **') jest višećelijski diploidni eukariot u najranijem stadiju razvoja, od prve diobe ćelija do rođenja, izlijeganja ili klijanja. Kod ljudi se naziva embrijem od trenutka oplodnje do kraja 8. sedmice trudnoće, nakon čega se naziva fetus.

Nauka koja proučava zametke se naziva embriologija.

## Također pogledajte 
* Trudnoća

## Vanjski linkovi 
* Chart of human fetal development
* A Comparative Embryology Gallery
* Development of the human embryo
* The Visible Embryo from fertilization to birth 
* The Human Fertilisation and Embryology Authority (HFEA)

Kategorija:Embriologija
Kategorija:Razvojna biologija
Kategorija:Bioetika
Kategorija:Reproduktivna medicina
Gordana Muzaferija

**Gordana  Muzaferija** (Oštarije, 27. februar 1948 – Visoko, 5. august 2008) bila je bosanskohercegovačka teatrologinja.

## Biografija
Muzaferija je rođena u Oštarijama, a osnovnu školu i gimnaziju završila je u Visokom. Diplomirala je 1973.  u studijskoj grupi *Istorije južnoslavenskih književnosti* na Filozofskom fakultetu u Sarajevu. Magistrirala je na istom fakultetu 1984. odbranivši magistarski rad *Dramska književnost u BiH od 1945. do 1983.* Doktorirala je 1990. godine na temu *Narodna pjesma kao inspiracija u jugoslavenskom dramskom stvaralaštvu*.

Objavila je veliki broj književno-historijskih i dramatološko-teatroloških radova, te dvije knjige dramskih tekstova Alije Isakovića s iscrpnim predgovorima. U okviru Izdavačke kuće "Alef" autorica je *Antologije bošnjačke drame XX vijeka* i *Hrestomatije Bošnjačke književnosti u književnoj kritici, novija književnost – Drama, knjiga V*. Pored toga napisala je i dvije monografske studije *Činiti za teatar* i *Kazališne igre Mire Gavrana*.

Muzaferija je učestvovala na brojnim slavističkim skupovima, simpozijumima i konferencijama u Bosni i Hercegovini i inozemstvu, između ostalih i na simpozijumima koje svake godine u južnoslavenskim centrima organizuje Sorbonne Paris IV . Kao gostujući profesor predavala je na fakultetima u Mostaru, Tuzli, Rijeci, Innsbrucku i Halleu. Radila je i kao saradnica Leksikografskog zavoda "Miroslav Krleža" i Hrvatske akademije znanosti i umjetnosti u Zagrebu. Kao ekspert za bosansko-hercegovački teatar učestvovala je u izradi teatarske enciklopedije *Larousse – Bordas*.

## Reference
Kategorija:Bosanskohercegovački umjetnici
Kategorija:Odsjek za književnosti naroda Bosne i Hercegovine Filozofskog fakulteta u Sarajevu
Kategorija:Biografije, Oštarije
Kategorija:Rođeni 1948.
Kategorija:Umrli 2008.
Manipola

**Manipola** (lat. *manipulus*, *manus* - ruka + *pulus*, vjerovatno *napuniti* = naramak) je bila taktička jedinica u rimskim legijama u vrijeme Rimske Republike. U njenom sastavu su bile dvije centurije kojima su komandovali centurioni. Broj legionara u pojedinim centurijama zavisio je od vrste jedinice:
**hastati* i *principes* su imali po 120 legionara
**Triarii* su imali po 60 legionara.
Hastati su činili prvu borbenu liniju, principes drugu a triarii treću.

Sistem podjele legije na manipole usvojen je oko 315. godine p. n. e. tokom drugog rata protiv Samnita. Prije ovog rata, Rimljani su primijenjivali taktiku borbe u falangama što se pokazalo neefikasno na teškom brdovito-planinskom terenu Apenina, naime, falangama je nedostajala pokretljivost i fleksibilnost. Inače, Rimljani su naslijedili način borbe u falangama od Etruraca.

Dakle, nakon serije poraza koje su kulminirale porazom cijele jedne legije, Rimljani su potpuno napustili falangu kao prevaziđeni način borbe i počeli primijenjivati fleksibilniji sistem manipola. 
 
Podjelu legije na manipole ustanovio je Marcus Furius Camillo a reformom Gaiusa Maria uvedene su kohorte koje su otprilike nastale spajanjem tri manipole.

## Vanjski linkovi 
* Vojne institucije Rimljana (De Re Militari) 
* Ratovi protiv Samnita 

## Reference 
Kategorija:Rimska vojska
Equites

mini|300px|Rekonstrukcija: rimski legionar na konju. (Obratiti pažnju na nedostatak uzengija.)

**Equites** je bio naziv za konjicu u vrijeme Antičkog Rima. Konjica je prvobitno bila prestižna jedinica u kojoj su rimski mladići mogli pokazati i dokazati svoje vještine i snagu i možda tako otvoriti sebi put za eventualnu političku karijeru. Svaki je konjanik nabavljao svoju opremu, i to: okrugli štit, šljem, oklop, mač i jedno ili više kopalja. U legijama nije bilo mnogo konjanika. U prvim legijama koje su ukupno brojale oko 3000 ratnika (4200 ako uračunamo i laku pješadiju, *velites*) konjanika je bilo samo oko 300, podijeljenih u 10 jedinica od po 30 ljudi. 

Pored teške konjice, bila je tu i laka konjica koju su činili siromašniji građani i bogati momci koji nisu bili dovoljno stari da bi bili *hastati* ili equites. Njihova uloga u borbi bila je ometanje, razbijanje i obilaženje neprijateljskih jedinica pješadije kao i borba protiv protivničke konjice. U nastavku borbe često su silazili s konja i nastavljali borbu na nogama, na prvi pogled čudan izbor ali sasvim logičan, jer prije nego što su izumljene uzengije nije bilo lako održavati ravnotežu u borbi na konju. 

## Napomena 
Rimski konjanici pripadali su nižoj od dvije aristokratske klase, iznad njih bili su senatori. Riječ *eques* (equites je množina) je na latinskom jeziku označavala bilo kojeg jahača na konju (*equs* - konj), ali u kontekstu o kojem ovdje govorimo ova riječ je značila "vitez". 

## Također pogledajte 
* Rimski senat
* Legija
## Reference 
## Vanjski linkovi 
Kategorija:Rimska vojska
Centurija

**Centuria** (od lat. *centum* - stotina, ekvivalent današnje čete) je bila osnovna jedinica u rimskim legijama i mogla je brojiti imeđu 60 i 160 ljudi. Tokom tri stoljeća prije vojne reforme Gaiusa Mariusa, tipičan broj vojnika u centurijama je bio 80 a kasnije je bilo po 100 vojnika u jednoj centuriji podijeljenih na 10 *contuberniuma*. Svaki *contubernium* (dakle, najmanja jedinica u rimskim legijama) imao je od 8-10 vojnika u prosjeku koji su dijelili jedan šator za vrijeme vojnih operacija, odnosno jednu sobu kada su bili stacionirani u kasarnama.

Komandir centurije je bio *centurion*. Dvije centurije činili su jednu manipolu, i od dva komandujuća centuriona jedan je bio *Prior* a drugi *Posterior*. Nakon vojne reforme manipole su zamijenjene većim jedinicama - *kohortama* u kojim je bilo po šest centurija.

Izuzetak je bila bila prva kohorta koju je činilo pet centurija u kojim su bili probrani i najvjerniji vojnici iz cijele legije. Jedan od razloga sa stvaranje ovakve elitne kohorte bila je njega uloga prema kojoj je služila kao lična garda komandanta i štitila ga od eventualnih pobuna ostalih dijelova legije i sl. Možda iz ovih navoda možemo zaključiti kako čvrsta disciplina po kojoj su legije bile poznate i koja je bila jedan od razloga njihove uspješnosti, nije uvijek bila tolerisana od strane grubih vojnika.

## Također pogledajte 
* Rimska imperija

## Reference 
## Vanjski linkovi 
Kategorija:Rimska vojska
Metković

280px|mini|desno|Metković, gradsko kulturno središte
**Metković** je grad u Hrvatskoj, u Dubrovačko-neretvanskoj županiji.

## Historija
Do teritorijalne reorganizacije u Hrvatskoj nalazio se u sastavu stare općine Metković.

## Stanovništvo
Na popisu stanovništva 2021. godine, grad Metković je imao 15.235 stanovnika, od čega u samom Metkoviću 13.971.

### Grad Metković 
**Napomena**: *Nastao iz stare općine **Metković**. Od 1857. do 1981. dio podataka sadržan je u općini Kula Norinska, a u 1857., 1869., 1921. i 1931. u općini Zažablje.*

### Metković (naseljeno mjesto) 
**Napomena**: *U 1991. povećano za dio područja naselja Bijeli Vir (općina Zažablje) i za dijelove naselja Krvavac II (općina Kula Norinska), Vid i Vidonje (općina Zažablje). Za pripojeni dio naselja Krvavac II (općina Kula Norinska) dio podataka sadržan je u tom naselju do 1981., dok je za pripojeni dio naselja Vidonje (općina Zažablje) dio podataka sadržan u tom naselju u 1857., 1869., 1921. i 1931. U 1981. tom je naselju pripojeno naselje Dubravica koje je 1991. opet postalo samostalno naselje. U 1857., 1869., 1921. i 1931. sadrži podatke za naselja Dubravica i Glušci.*

### Popis 1991.
Na popisu stanovništva 1991. godine, naseljeno mjesto Metković je imalo 12.026 stanovnika, sljedećeg nacionalnog sastava:

## Galerija 

File:Fontana na Trgu kralja Tomislava.jpg|fontana na trgu Kralja Tomislava
File:Lucki most Metkovic 4.jpg|gradsko kulturno središte i Lučki most
File:Metković09864.JPG|detalj
File:Metković09895.JPG|centar
File:Neretva metkovic4.JPG|Neretva na toku kroz Metković
File:Crkva-sv.Ilije-Metković09868.JPG|rimokatolička crkva "Sv. Ilija"
File:Spomenik-Crkva-sv.Ilije-Metković09880.JPG|spomenik ispred crkve "Sv. Ilije"
File:Pravoslavna crkva sv. Đorđa - Metković 2108.jpg|srpska pravoslavna crkva "Sv. Đorđe"

## Također pogledajte 
* Dalmacija
* Spisak gradova u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Gradovi u Hrvatskoj
Kategorija:Gradovi u Dubrovačko-neretvanskoj županiji
*
Samniti

**Samniti** su bili plemena koja su naseljavali Samnijum, zemlju na jugu Apenina, u Italiji. Samniti su se dugo borili protiv Rimljana za prevlast na jugu Italije tokom Samnitskih ratova:
*Prvi samnitski rat vođen je od 343—341. godine p. n. e., 
*Drugi samnitski rat vođen je 326—304. godine p. n. e. Godine 321. Rimljani su doživjeli težak poraz u Kaudinskom klancu. 
*Nakon Trećeg samnitskog rata (298—291. godine p. n. e.) iz koga su Rimljani izašli kao pobjednici, moć Samnita bila je slomljena i ostali su lojalni Rimu sve do ustanka u 	Savezničkom ratu (90—88. godine p. n. e.) koji je završen dodjelom punog građanskog prava Samnitima.

## Teritorija
Na svom vrhuncu, Samniti su zauzimali prostor Apenina između današnjih regija Italije Abruzzo, Molise, Kampanija i Apulija. Precizne granice nikada nisu bila jasno određene i često se definiraju tokovima rijeka Sangro, Volturno, Biferno i Trigno.

Tokom većeg dijela svoje historije, Samniti nisu imali izlaz na more jer su ih u tome spriječavali susjedna plemena i narodi. Doduše, u jednom periodu uspjeli su izbiti na obje strane Apeninskog poluostrva. Na obali Tirenskog mora imali su svoje baze oko Pompeja.

## Plemena
Samnite su sačinjavala četiri glavna plemena:
* Pentri, u centralnom dijelu, 
* Carricini, na sjeveru, 
* Caudini, na jugozapadu i 
* Irpini na jugu.

Samniti su se uglavnom bavili uzgojem ovaca i bili su hrabri ratnici. Nerijetko su se borili kao plaćenici u drugim vojskama. 
Rim je vodio nekoliko ratova protiv Samnita i naposljetku, 82. godine p. n. e. rimski diktator Lucius Cornelius Sulla ih je gotovo uništio.

Kategorija:Historija Italije
Leves

**Leves** (lat. jednina: levis) su bili vojnici lake pješadije u formacijama Rimske vojske u vrijeme rane Rimske Republike naoružani bacačkim kopljima. U ovom razdoblju vojne historije antičkog Rima vojnici – legionari su morali sami snositi troškove nabavke ratničke opreme i naoružanja. Leves su pripadali klasi najmlađih i najsiromašnijih pripadnika rimskih legija. Najčešće su bili naoružani samo malim kopljima jer nisu mogli priuštiti više od toga. 

Po formaciji, u jednoj legiji je bilo oko 300 leves i za razliku od ostalih trupa nisu bili organizovani u posebne jedinice već su bili pridruženi hastatima. Osnovna uloga leves na bojnom polju bila je provociranje i ometanje protivnika i pružanje podrške teškoj pješadiji za vrijeme borbe prsa u prsa. Accensi i rorarii su također bili u kategoriji lake pješadije i imali su približno istu ulogu kao leves. 
	
Leves su nastali iz slične vrste trupa sastavljene od siromašnijih vojnika koju su Rimljani naslijedili od Etruraca. Prvobitno su zauzimali borbeni položaj iza velike formacije falange i pružali podršku bogatijim i bolje naoružanim kolegama. Vjerovatno je da su Rimljani nakon neugodnih poraza u borbama protiv Samnita na teškom brdsko-planinskom terenu srednje Italije i u borbama protiv Gala koji su pod vođstvom Brennusa zaprijetili i samom gradu Rimu, uvidjeli nedostatke velikih i tromih jedinica u odnosu na manje i mnogo pokretljivije formacije.  

Nakon prve od nekoliko vojnih reformi leves imali labavu formaciju ispred glavnog dijela snaga i zasipali su neprijatelja kopljima i štitili se jednostavnim okruglim štitom veličine oko 90 cm. Oni koji su ga mogli priuštiti imali su veći štit pravougaonog oblika. Dakle, priduženi formaciji hastata, leves su davali podršku njima i drugim jedinicama teške pješadije. 

Equites, rimska konjica, napadala je s bokova i progonila neprijatelja kada je bježao. Rorarii i accensi su nastupali u završnom dijelu bitke, također kao podrška, dajući masu napadu i popunjavajući eventualno oslabljene linije. 

Sredinom III stoljeća p. n. e., nakon još jedne reorganizacije formacija rimske vojske, sve vrste lake pješadije su združene u novu, jedinstvenu klasu - velites.

## Također pogledajte 
* Equites

Kategorija:Rimska vojska
Vuk II Krsto Frankopan Tržački

Grof **Vuk II Krsto Frankopan Tržački** (oko 1578–1652) bio je hrvatski plemić iz porodice Frankopan.
 
Vuk Krsto Frankopan bio je sin Gašpara Frankopana (kapetana ogulinskog i grofa Tržačkog – nazvanog prema naselju Tržac na rijeci Korani, u ono vrijeme u centralnoj Hrvatskoj, a danas u Cazinskoj krajini, Bosna i Hercegovina) i Katarine rođ. Lenković (kćeri Ivana Lenkovića i sestre karlovačkog generala Jurja Lenkovića).
mini|180px|desno
Vuk Krsto se školovao u Ljubljani i u Italiji. Oficir je na Vojnoj krajini. Komandant tvrđave u Modrušu je od 1612. U ratu s Mlečanima, 1615, odlikovao se ličnim herojstvom. Ogulinski kapetan bio je od 1618, senjski potpukovnik od 1620, a karlovački general postao je 1626. Porazio je tursku vojsku kod Karlovca 1627.
 
Nadživio je svoja dva brata, Jurja i Nikolu, koji je neko vrijeme bio hrvatski ban. Kad je Nikola 1647. umro bez potomaka, njegova imanja naslijedio je Vuk. Uz posjede Frankopana – Bosiljevo, Severin na Kupi, Zvečaj na Mrežnici, Novigrad na Dobri, Črnomelj (u Sloveniji) i Novi Vinodolski – stekao je i posjede u križevačkoj županiji, koje mu je u miraz donijela njegova prva žena Jelena, kći hrvatskog podbana Stjepana Berislavića. Od grofa Edlinga kupio je 1634. imanje Brešce u Štajerskoj.

Jelena mu je rodila sina Gašpara, koji je umro 1651, kao ogulinski kapetan. Druga žena, Uršula grofica Inkofer, rodila mu je sina Jurja (umro 1661. u Karlovcu, kao krajiški podgeneral) i kćer Katarinu, koja se 1641. udala za grofa Petra Zrinskog, a preminula 1673. u Grazu (Austrija).
 
Nakon Uršuline smrti, oženio se Vuk Frankopan Dorom (rođ. Haller), udovicom barona Paradeisera. Ona mu je rodila sina Frana Krstu Frankopana.

## Vanjski linkovi 
*Objavljen dnevnik Vuka K. Frankopana iz 1648. i 1649. godine
*Katarina i Fran Krsto - djeca Vuka II Krsta Frankopana
*Portret Vuka Krsta Frankopana u Hrvatskom državnom arhivu

Vuk II Krsto
Kategorija:Hrvatske vojskovođe
Kategorija:Historija Hrvatske
Accensi

**Accensi** (lat.) su bili vojnici lake pješadije u formacijama Rimske vojske u vrijeme rane Rimske Republike. U ovom razdoblju vojne historije antičkog Rima vojnici – legionari su morali sami snositi troškove nabavke ratničke oprememe i naoružanja. Leves su pripadali klasi najmlađih i najsiromašnijih pripadnika rimskih legija. Nisu imali oklop ni štit i obično su stajali iza treće borbene linije. Borili su se u labavoj formaciji i davali su podršku težim trupama.

Dakle, accensi su bili iz najsiromašnije klase regruta, naouružani praćkama i eventualno su nosili mali štit. Provociranje i ometanje protivnika je bila njihova uloga na bojnom polju po kome su se brzo kretali i razmještali.

Vjerovatno je da su Rimljani nakon neugodnih poraza u borbama protiv Samnita na teškom brdsko-planinskom terenu srednje Italije i u borbama protiv Gala koji su pod vođstvom Brennusa zaprijetili i samom gradu Rimu, uvidjeli nedostatke velike i trome falange u odnosu na manje i mnogo pokretljivije formacije.

U prvim legijama, 900 accensi je formiralo 15 manipola od po 60 vojnika. Zauzimali su petu, posljednju liniju na bojnom polju: u prvoj liniji su bili hastati, principes u drugoj, triarii u trećoj i rorarii u četvrtoj.

U samoj borbi, hastati su zauzimali taktički položaj u prvoj liniji, ispred legije, bacali koplja na protivnika i pokrivali napredovanje hastata. Ako hastati ne bi razbili neprijateljske formacije, povukli bi se natrag i prepustili napad bolje naouružanim i iskusnijim principes. Mada se rijetko dešavalo, u slučaju da ni principes ne uspiju, onda su triarii ulazili u bitku. Equites, rimska konjica, napadali su s bokova i progonili neprijatelja kada je bježao. Rorarii i accensi su nastupali u završnom dijelu bitke, također kao podrška, dajući masu napadu i popunjavajući eventualno oslabljene trupe.

## Reference 
## Vanjski linkovi 
* http://www.perseus.tufts.edu/hopper/text?doc=Perseus%3Atext%3A1999.04.0063%3Aentry%3Daccensi-cn

Kategorija:Rimska vojska
Kate Winslet

**Kate Elizabeth Winslet** britanska je glumica. Dobitnica je nagrada *Oscar* i *Zlatni globus* za ulogu u filmu *Žena kojoj sam čitao*. Jedna od njenih poznatijih uloga jest ona u filmu *Titanic*.

## Biografija 
Kate Winslet potječe iz porodice sa glumačkom tradicijom. Njeni roditelji, kao i djed i baka s majčine strane bili su glumci. Prvu ulogu imala je u školi glume *Redroofs Theatre School*, a sa 12 godina prvi se put pojavila u jednoj TV-reklami. Kasnije je igrala pozorišne uloge u školi, a prvu televizijsku ulogu dobila je u seriji *Shrinks* 1990.

## Uloge 
### Filmovi 
* 1994: *Heavenly Creatures*
* 1995: *A Kid in King Arthur’s Court*
* 1995: *Razum i osjećaji*
* 1996: *Jude*
* 1996: *Hamlet*
* 1997: *Titanic*
* 1998: *Hideous Kinky*
* 1999: *Holy Smoke!*
* 2000: *Quills*
* 2001: *Enigma*
* 2001: *Iris*
* 2001: Glas Belle u animiranom filmu *Christmas Carol: The Movie*
* 2002: *The Life of David Gale*
* 2003: *Plunge: The Movie*
* 2004: *Vječni sjaj nepobjedivog uma*
* 2004: *U potrazi za Nedođijom*
* 2005: Glas Rite u animiranom filmu *Flushed Away*
* 2005: *Romance & Cigarettes*
* 2006: *All the King’s Men*
* 2006: *Mala djeca*
* 2006: The Holiday
* 2008: *Žena kojoj sam čitao*
* 2008: *Put oslobođenja*
* 2015: *Steve Jobs*

### Serije i TV-filmovi 
* 1990: *Shrinks* (TV-film)
* 1991: *Dark Season* (TV-serija)
* 1992: *Get Back* (TV-serija)
* 1992: *Anglo-Saxon Attitudes* (TV-film)

## Nagrade i nominacije 
### Nagrade 
* **2009**: Oskar za najbolju glavnu žensku ulogu u filmu *Žena kojoj sam čitao*

### Nominacije 
* **1995**: Oskar za najbolju sporednu žensku ulogu u filmu *Razum i osjećaji*
* **1998**: Oskar za najbolju glavnu žensku ulogu u filmu *Titanic*
* **2001**: Oskar za najbolju sporednu žensku ulogu u filmu *Iris*
* **2004**: Oskar za najbolju glavnu žensku ulogu u filmu *Vječni sjaj nepobjedivog uma*
* **2006**: Oskar za najbolju glavnu žensku ulogu u filmu *Mala djeca*

## Reference 
## Vanjski linkovi 
* 

Kategorija:Rođeni 1975.
Kategorija:Britanske glumice
Kategorija:Biografije, Reading
Kategorija:Živi ljudi
Pilum

mini|lijevo|100px|Rekonstrukcija: pilum, lakši tip
mini|desno|100px|Rekonstrukcija: pilum, teži tip: vidi se okrugli teg i modificirani spoj šiljka i drške

**Pilum** (lat., množina pila) je vrsta teškog bacačkog koplja koje je korišteno u vojsci Antičkog Rima. Njegova dužina iznosila je oko 2 metra a sastojalo se od metalnog (željezo ili bronza) šiljka oko 7 mm u prečniku i dužine oko 60 cm čiji je vrh imao piramidalan oblik ili oblik strelice. Šiljak je bio pričvršćen za drveni štap. Ukupna težina iznosila je između 2 i 5 kilograma. Kasnije, u vrijeme Rimske Imperije izrađivana su i nešto lakša *pila*. Istraživanja i eksperimenti su pokazali da je domet ovih kopalja bio oko 30 m a efikasni su bili na daljinama od oko 15-20 m. 

Rimski legionari u vrijeme na prelazu iz Republike u Imperiju nosili su po dva ovakva koplja od kojih je jedno ponekad bilo lakše od drugog. Uobičajena taktika upotrebe ovog koplja bilo je gađanje protivnika s određene razdaljine prije bliske borbe mačem gladius. Pilum se mogao koristiti i u bliskoj borbi a i za odbranu od napada konjice. 

Zbog svog dizajna i karakteristika, pilum je u rukama vještog legionara bio opasno i smrtonosno oružje. Dužina njegove metalne oštrice bila je dovoljna da nanese ozbiljne ili smrtne povrede čak i protivnicima koji su se branili štitom; koplje je probijalo štit i pogađalo neprijatelja. Samo tijelo oštrice je bilo napravljeno od mekog metala te se iskrivljavalo prilikom udara što je koplje činilo neupotrebljivim nakon udara/prolaska kroz štit, oklop ili tijelo neprijatelja. Dakle, protivnik nije mogao dalje koristiti štit a ni baciti iskrivljeno koplje natrag. 

Gaj Julije Cezar je dao opis ovakve upotrebe koplja u *De bello gallico* (O ratu u Galiji).  

U jednom opisu navodi se da je jedan od dva željezna klina koji je držao metalni i drveni dio skupa zamijenjen lomljivim drvenim klinom koji se slamao pri udaru i činio da se šiljak iskrivi. Ova modifikacija pripisuje se Gajusu Marijusu. (Plutarh, "Gaius Marius", 25.2)

I oblik vrha koplja je otežavao njegovo vađenje ali su legioanari nakon bitke mogli sakupiti korištena koplja i odnijeti ih kovačima na popravku. 

Neka koplja su bila modifikovana dodavanjem tega na kraj oštrice, prije samog spoja sa drvenom ručkom, radi povećanja probojne moći koplja a dodavani su i štitnici za ruke u slučaju kada je legionar koristio pilum za blisku borbu.  

## Također pogledajte 
* Koplje
* Projektil

## Vanjski linkovi
* Pilum, koplje Rimljana  
* Vojnička oprema; koplje  
* Arheološko otkriće: Pilum 

Kategorija:Rimska vojska
Kategorija:Oružje
Bennu

Ptica **Bennu** je egipatski feniks, a njen naziv znači "sjaj", a nastala je iz vatre. Dolje su prikazana dva hijeroglifa za Bennua.
G31--G32

## Opis 
Bennu je Raova *ba*, duša, a zabilježena je i u egipatskom kalendaru, koji je sličan današnjem. To je siva, ljubičasta, plava ili bijela čaplja sa dugim kljunom. Ponekad se pojavljuje u obliku orla, a ponekad i u liku čovjeka sa glavom čaplje. Bennu je sveta Sunčeva ptica Nila, duša boga Raa, Atuma ili Ozirisa. Predstavlja kalendar, vrijeme i uskrsnuće. Prema mitu, ptica bi dolazila do hrama u Egiptu, tamo napravila gnijezdo i zapalila se, te bi se opet iznova rađala. Prema jednoj verziji, nastala je iz Ozirisovog srca. Egipćani su smatrali da je stub na kojem ptica radi gnijezdo "velika svetinja". Bennua treba razlikovati od kineskog feniksa. U Knjizi mrtvih Bennu kaže: "Ja sam ptica Bennu, Raova duša, vodič bogova u Duat."

## Reference 
## Vanjski linkovi 
Kategorija:Egipatski bogovi
Žena kojoj sam čitao (film)

***Žena kojoj sam čitao*** () jest film u američko-njemačkoj koprodukciji režisera Stephena Daldryja. Snimljen je 2008. u Njemačkoj po scenariju Davida Harea i romanu Bernharda Schlinka. Počeo se prikazivati u američkim kinima 10. decembra 2008. Britanska glumica Kate Winslet dobila je Oscara za najbolju glavnu žensku ulogu.

## Radnja
### Uloge
* Kate Winslet – Hanna Schmitz
* David Kross – mladi Michael Berg
* Ralph Fiennes – Michael Berg
* Bruno Ganz – profesor Rohl
* Hannah Herzsprung – Julia
* Karoline Herfurth – Marthe
* Volker Bruch – Dieter Spenz
* Susanne Lothar – Carla Berg
* Matthias Habich – Peter Berg
* Alissa Wilms – Emily Berg
* Florian Bartholomäi – Thomas Berg
* Lena Olin – Ilana Mather / Rose Mather
* Alexandra Maria Lara – mlada Ilana Mather
* Burghart Klaußner – sudija
* Sylvester Groth – državni odvjetnik
* Fabian Busch – branitelj
* Jürgen Tarrach – Gerhard Bade
* Joachim Tomaschewsky – Trgovac poštanskim markama
* Carmen-Maja Antoni – bibliotekarica
* Linda Bassett – gospođa Brenner
* Max Mauff – Rudolf
* Vijessna Ferkic – Sophie
* Margarita Broich – optuženica
* Marie Gruber – optuženica
* Lena Lessing – optuženica
* Merelina Kendall – optuženica
* Hildegard Schroedter – optuženica

## Kritika
## Nagrade i nominacije
### Nagrade
* 2009 – *Zlatni globus*: Najbolja ženska uloga: Kate Winslet 
* 2008 – Oscar za najbolju glavnu žensku ulogu: Kate Winslet

### Nominacije
* 2009 – *Zlatni globus* u kategoriji najbolji film, najbolju režiju i najbolji scenarij
* 2008 – Oscar u kategorijama za najbolji film, najbolju režiju, najbolji adaptirani scenarij i najboljeg snimatelja

## Reference
## Vanjski linkovi 
* 
* 
* 
* 
* 
* 

Kategorija:Filmovi iz 2008.
Kategorija:Američki romantični dramski filmovi
Kategorija:Filmovi u režiji Stephena Daldryja
Kategorija:Filmovi koji su dobili Oscar za najbolju glavnu žensku ulogu
Kategorija:Filmovi koji su dobili Zlatni globus za najbolju sporednu glumicu
Kategorija:Filmovi na engleskom jeziku
Kategorija:Filmovi na grčkom jeziku
Kategorija:Filmovi na latinskom jeziku
Kategorija:Filmovi na njemačkom jeziku
Kategorija:Filmovi snimljeni u Berlinu
Kategorija:Filmovi snimljeni u Kölnu
Kategorija:Filmovi snimljeni u Njemačkoj
Kategorija:Filmovi o holokaustu
Kategorija:Filmovi Babelsberg Studija
Kategorija:BAFTA za najbolji film
Kategorija:Filmovi s radnjom u Njemačkoj